Gedagte vir die dag: God se mense word verhoogFoto: Argief. Dié wat deur God verhoog word, hoef nie daarvoor te veg nie en hulle hoef nie te baklei om dit te behou nie. God gee dit en Hy kan dit wegneem as Hy wil. Hierdie mense stem met alles saam wat God doen en geniet groot vrede in hulle lewe as gevolg daarvan. Ons grootste wins is God en Hy sal ons op die regte tyd verhoog. Mense wat met God saamstem, is vry mense, heel mense, lewegewende mense – God se mense. Plaas julle hele lewe in die hand van God, in totale afhanklikheid van Hom. Wanneer die tyd daar is, sal Hy julle ’n ereplek by Hom gee. (1 Petrus 5:6, Die Boodskap) Buig baie laag voor die Here. Sê dat jy jou hele lewe net vir Hom wil leef. God sal jou optel, daar waar jy in oorgawe voor Hom buig, en jou op ’n ereplek regop, kop omhoog, langs Hom laat staan. (Jakobus 4:10, Die Boodskap)